CELEX: 32014D0830
Language: sk
Date: 2014-06-11 00:00:00
Title: 2014/830/EÚ: Rozhodnutie Komisie z  11. júna 2014 o štátnej pomoci SA.18832 (2013/C) (ex 2013/NN) (ex 2011/MX) (ex N 44/2005) poskytnutej Litvou v rámci zníženia spotrebnej dane z biopalív [oznámené pod číslom C(2014) 3600]  Text s významom pre EHP

26.11.2014   
            
            
               SK
            
            
               Úradný vestník Európskej únie
            
            
               L 339/9
            
         ROZHODNUTIE KOMISIE
   z 11. júna 2014
   o štátnej pomoci SA.18832 (2013/C) (ex 2013/NN) (ex 2011/MX) (ex N 44/2005) poskytnutej Litvou v rámci zníženia spotrebnej dane z biopalív
   
      
         [oznámené pod číslom C(2014) 3600]
      
   
   (Iba litovské znenie je autentické)
   (Text s významom pre EHP)
   
      (2014/830/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 108 ods. 2 prvý pododsek,
   po vyzvaní zainteresovaných strán, aby predložili pripomienky v súlade s uvedenými ustanoveniami, (1)
   
   keďže:
   I.   POSTUP
   
   
               (1)
            
            
               Od roku 2006 uskutočňuje Generálne riaditeľstvo pre hospodársku súťaž každý rok monitorovanie ex post v súvislosti so vzorkou opatrení pomoci vykonaných členskými štátmi. Litovské zníženie spotrebnej dane z biopalív bolo zaradené do monitorovania za rok 2011, v rámci ktorého Komisia skúmala, ako členské štáty vykonali vzorku existujúcich schém pomoci v rokoch 2009 až 2010. Komisia túto schému schválila v rámci veci N44/2005, a to rozhodnutím K (2005) 2957C z 27. júla 2005 (ďalej len „rozhodnutie Komisie“).
            
         
               (2)
            
            
               Komisia požiadala Litvu, aby jej poskytla informácie, ktoré sú potrebné na posúdenie spôsobu vykonania predmetnej schémy pomoci v období rokov 2009 a 2010, a to listami zo 7. októbra 2011, 27. januára 2012 a 26. júna 2012. Litva poskytla požadované informácie prostredníctvom listov z 10. novembra 2011, 24. februára 2012 a 18. júla 2012.
            
         
               (3)
            
            
               Listom zo 17. júla 2013 Komisia oznámila Litve svoje rozhodnutie začať konanie stanovené v článku 108 ods. 2 Zmluvy o fungovaní Európskej únie (ZFEÚ) v súvislosti s oznámeným opatrením, keďže mala obavy z dôvodu možného zneužitia schémy pomoci. Litovské orgány predložili svojej stanovisko 13. augusta 2013.
            
         
               (4)
            
            
               Rozhodnutie Komisie o začatí konania bolo uverejnené v Úradnom vestníku Európskej únie8. novembra 2013. Komisia vyzvala zainteresované strany, aby predložili svoje pripomienky.
            
         
               (5)
            
            
               Komisia od nich nedostala žiadne pripomienky.
            
         II.   OPIS SCHÉMY POMOCI
   
   
               (6)
            
            
               Schéma pomoci N 44/2005 spočívala v znížení spotrebnej dane z biopalív zmiešaných s fosílnymi palivami. Toto obmedzenie sa týkalo len biopalivovej časti zmesi. Následne bola sadzba spotrebnej dane uplatňovanej na biopalivové zmesi znížená v závislosti od podielu biopaliva na celkovej zmesi.
            
         
               (7)
            
            
               Cieľom schémy bolo podporiť výrobu a používanie biopalív. Ďalším cieľom bolo pomôcť Litve splniť ciele stanovené v smernici Európskeho parlamentu a Rady 2003/30/ES z 8. mája 2003 o podpore používania biopalív alebo iných obnoviteľných palív v doprave (2).
            
         
               (8)
            
            
               Zníženie spotrebnej dane bolo možné poskytnúť každému výrobcovi biopalív v Litve, ako aj každému dovozcovi biopalív z iných členských štátov alebo tretích krajín do Litvy.
            
         
               (9)
            
            
               Komisia predmetnú schému schválila 27. júla 2005 a jej platnosť uplynula 31. decembra 2010.
            
         
               (10)
            
            
               Komisia počas monitorovania zaznamenala, že predmetná schéma bola zo strany Litvy vykonaná spôsobom, ktorý zjavne nebol v úplnom súlade s rozhodnutím Komisie.
            
         
               (11)
            
            
               Predovšetkým ide o to, že v zmysle rozhodnutia Komisie mala Litva každoročne preskúmavať výrobné náklady biopalív oprávnených na zníženie spotrebnej dane, ako aj pohyb cien biomasy vo vzťahu k cenám fosílnych palív, a prípadne prispôsobiť pomoc aktuálnemu vývoju tak, aby nedochádzalo k nadmernej kompenzácii a aby cena biopalív zostala na rovnakej úrovni ako cena fosílnych palív. Litva sa takisto zaviazala každoročne predkladať Komisii správy o monitorovaní, ktoré budú obsahovať všetky relevantné informácie o výrobných nákladoch biopalív a trhových cenách palív, aby dokázala, že nedochádza k nadmernej kompenzácii. Komisia pri posudzovaní predmetnej schémy pomoci a jej vyhlásení za zlučiteľnú s vnútorným trhom brala do úvahy všetky tieto prvky.
            
         
               (12)
            
            
               Od prijatia predmetného rozhodnutia Komisie v roku 2005 príslušné útvary Komisie (GR pre hospodársku súťaž) nedostali žiadnu výročnú správu, ktorá by obsahovala príslušné informácie o výrobných nákladoch biopalív a trhových cenách palív s cieľom preukázať, že sa monitoruje a zabezpečuje, aby nedochádzalo k nadmernej kompenzácii. Litva tieto informácie poskytla len na výslovnú žiadosť Komisie počas monitorovania, pričom údaje sa týkali len rokov, ktoré boli predmetom príslušných monitorovaní.
            
         
               (13)
            
            
               Litovská republika v oznámení opatrenia poskytla údaje o výrobných nákladoch bioetanolu a bionafty, a Komisia tieto údaje zobrala do úvahy. Litva uviedla, že okrem bioetanolu a bionafty bolo možné poskytnúť pomoc aj na čistý rastlinný olej, pričom sa zaviazala uskutočniť analýzu, ak by určitý biopalivový výrobok mal požívať výhodu zníženia spotrebnej dane, s cieľom zabezpečiť, aby nedošlo k nadmernej kompenzácii. Tieto informácie mali byť Komisii poskytované v každoročných monitorovacích správach. Príslušné útvary Komisie (GR pre hospodársku súťaž) však nedostali žiadne informácie o uskutočnení takejto analýzy zo strany Litvy.
            
         
               (14)
            
            
               Po druhé, Litovská republika počas monitorovania predložila informácie, z ktorých vyplynulo, že Ministerstvo hospodárstva už v roku 2009 žiadalo, aby jej príjemcovia pomoci poskytli informácie o priemerných nákladoch na výrobu paliva a jeho predajných cenách v roku 2008. Ministerstvo hospodárstva tieto údaje získalo v roku 2009 a za vybraných príjemcov ich predložilo Komisii počas monitorovania v roku 2011. Litovská republika však nepredložila súhrnné údaje o výrobných nákladoch biopalív. Z tohto dôvodu Komisia nebola schopná riadne overiť, či nedošlo k nadmernej kompenzácii.
            
         III.   PRIPOMIENKY LITVY
   
   
               (15)
            
            
               Po začatí formálneho vyšetrovacieho konania Litva predložila Komisii doplňujúce informácie.
            
         
               (16)
            
            
               Litovské orgány poskytli Komisii kópie správ o podpore používania biopalív v období rokov 2005 až 2010.
            
         
               (17)
            
            
               Litovské orgány uviedli, že aj keď podľa právnych predpisov bolo možné v rámci schémy poskytnúť pomoc na čistý rastlinný olej, nevyrábalo sa z neho žiadne palivo. Z tohto dôvodu nebola v rámci schémy NN44/2005 poskytnutá žiadna takáto pomoc. A to vysvetľuje, prečo nebola Komisii predložená žiadna takáto správa.
            
         
               (18)
            
            
               Pokiaľ ide o rok 2009, výročná správa obsahuje viacero tabuliek, kde sú uvedené informácie o výrobných nákladoch biopalív, cenách fosílnych palív, cenách biopalív a cenách rôznych zmesí. Tieto informácie sú zhrnuté v tabuľkách uvedených ďalej, pričom sa ako základ použil výmenný kurz EUR 1 = LTL 3,4528.
               
                  Tabuľka 1
               
               
                  Výrobné náklad a predajná cena (pred zdanením) palív (bionafta a nafta) v roku 2009
               
               
                           Cena paliva, LTL (4) za liter
                        
                        
                           Bionafta (FAME)
                        
                        
                           Nafta
                        
                     
                           
                                       1.
                                    
                                    
                                       Surovina (+)
                                    
                                 
                        
                           […] (3)
                           
                        
                        
                           […]
                        
                     
                           
                                       2.
                                    
                                    
                                       Spracovanie (+)
                                    
                                 
                        
                           […]
                        
                        
                           […]
                        
                     
                           
                                       3.
                                    
                                    
                                       Ďalšie náklady (výskum, reorganizácia výroby) (+)
                                    
                                 
                        
                           […]
                        
                        
                           —
                        
                     
                           
                                       4.
                                    
                                    
                                       Náklady na výrobu
                                    
                                 
                        
                           […]
                        
                        
                           […]
                        
                     
                           
                                       5.
                                    
                                    
                                       Logistika (+)
                                    
                                 
                        
                           […]
                        
                        
                           […]
                        
                     
                           
                                       6.
                                    
                                    
                                       Predajná cena vedľajšieho produktu (–)
                                    
                                 
                        
                           […]
                        
                        
                           —
                        
                     
                           
                                       7.
                                    
                                    
                                       Zisk
                                    
                                 
                        
                           —
                        
                        
                           […]
                        
                     
                           
                                       8.
                                    
                                    
                                       Predajná cena stanovená výrobcom (pred zdanením)
                                    
                                 
                        
                           
                              3,42
                           
                        
                        
                           
                              1,25
                           
                        
                     
                  
               
                  Tabuľka 2
               
               
                  Predajná cena palivovej zmesi (nafta a bionafta)
               
               
                           Cena palivovej zmesi, LTL za liter 5 % FAME
                        
                        
                           5 % FAME
                        
                     
                           
                              Náklady na bionaftu (FAME) v zmesiach
                           
                           
                              (5 % × LTL 3,42 za liter)
                           
                        
                        
                           0,171
                        
                     
                           
                              Náklady na naftu v zmesiach
                           
                           
                              (95 % × LTL 1,25 za liter)
                           
                        
                        
                           1,188
                        
                     
                           
                              Spotrebná daň (95 % × LTL/liter) 1,14
                           
                        
                        
                           1,08
                        
                     
                           Celková predajná cena palivovej zmesi
                        
                        
                           2,439
                        
                     
                           Úprava z dôvodu nižšieho energetického obsahu zmesi (15 %) (5)
                           
                        
                        
                           0,025
                        
                     
                           
                              Predajná cena palivovej zmesi (relatívna)
                           
                        
                        
                           
                              2,46
                           
                        
                     
                  
               
                  Tabuľka 3
               
               
                  Predajná cena nafty
               
               
                           Predajná cena nafty (pred zdanením)
                        
                        
                           1,25
                        
                     
                           Spotrebná daň z nafty
                        
                        
                           1,14
                        
                     
                           Predajná cena nafty v roku 2009 (6)
                           
                        
                        
                           2,39
                        
                     
                  
               
                  Tabuľka 4
               
               
                  Výrobné náklady a predajná cena bioetanolu a benzínu (pred zdanením) v roku 2009
               
               
                           Cena paliva, LTL za liter
                        
                        
                           Bioetanol (ETBE)
                        
                        
                           Benzín
                        
                     
                           
                                       1.
                                    
                                    
                                       Surovina vrátane platieb za semená/zrno (+)
                                    
                                 
                        
                           […]
                        
                        
                           […]
                        
                     
                           
                                       2.
                                    
                                    
                                       Spracovanie (+)
                                    
                                 
                        
                           […]
                        
                        
                           […]
                        
                     
                           
                                       3.
                                    
                                    
                                       Ďalšie náklady (výskum, reorganizácia výroby) (+)
                                    
                                 
                        
                           […]
                        
                        
                           —
                        
                     
                           
                                       4.
                                    
                                    
                                       Náklady na výrobu
                                    
                                 
                        
                           […]
                        
                        
                           […]
                        
                     
                           
                                       5.
                                    
                                    
                                       Logistika (+)
                                    
                                 
                        
                           […]
                        
                        
                           […]
                        
                     
                           
                                       6.
                                    
                                    
                                       Predajná cena vedľajšieho produktu (–)
                                    
                                 
                        
                           […]
                        
                        
                           —
                        
                     
                           
                                       7.
                                    
                                    
                                       Zisk
                                    
                                 
                        
                           —
                        
                        
                           […]
                        
                     
                           
                                       8.
                                    
                                    
                                       Predajná cena stanovená výrobcom (pred zdanením)
                                    
                                 
                        
                           
                              2,04
                           
                        
                        
                           
                              1,36
                           
                        
                     
                  
               
                  Tabuľka 5
               
               
                  Predajná cena paliva (bioetanol a benzín)
               
               
                           Cena palivovej zmesi za liter
                        
                        
                           (obsahujúcej 5 % bioetanolu)
                        
                     
                           
                              Náklady na bioetanol v zmesiach
                           
                           
                              (5 % × 2,04 LTL/liter);
                           
                        
                        
                           0,102
                        
                     
                           
                              Náklady na benzín v zmesiach
                           
                           
                              (95 % × LTL 1,36 za liter);
                           
                        
                        
                           1,292
                        
                     
                           
                              Spotrebná daň
                           
                           
                              (95 % × LTL 1,50 za liter);
                           
                        
                        
                           1,425
                        
                     
                           Celková predajná cena palivovej zmesi
                        
                        
                           2,819
                        
                     
                           Úprava z dôvodu nižšieho energetického obsahu zmesi (60 %) (7)
                           
                        
                        
                           0,0612
                        
                     
                           
                              Predajná cena palivovej zmesi (relatívna)
                           
                        
                        
                           
                              2,88
                           
                        
                     
                  
               
                  Tabuľka 6
               
               
                  Predajná cena benzínu
               
               
                           Predajná cena benzínu (pred zdanením) (100 % × LTL 1,36 za liter)
                        
                        
                           1,36
                        
                     
                           Spotrebná daň z benzínu
                        
                        
                           1,50
                        
                     
                           Predajná cena benzínu v roku 2009 (8)
                           
                        
                        
                           2,86
                        
                     
         
               (19)
            
            
               Litovské orgány tvrdili, že poskytnuté údaje roky 2009 a 2010 (zohľadnené v uvedených v tabuľkách) zjavne dokazujú, že pokiaľ ide o výrobu bionafty a bioetanolu, nedochádzalo k nadmernej kompenzácii.
            
         IV.   POSÚDENIE POMOCI
   
   
               (20)
            
            
               Komisia už vo svojom rozhodnutí vo veci N44/2005 dospela k záveru, že v prípade predmetného opatrenia došlo k poskytnutiu pomoci v zmysle článku 107 ods. 3 Zmluvy o fungovaní Európskej únie (ZFEÚ). Komisia predmetnú pomoc posúdila na základe usmernení o štátnej pomoci na ochranu životného prostredia z r. 2001 (9), a to najmä ich bodu E.3.3, a dospela k záveru, že predmetná pomoc nie je zlučiteľná s vnútorným trhom.
            
         
               (21)
            
            
               Litovské orgány potvrdili Komisii, že predložili výročné správy vo veci NN44/2005. Tieto správy boli predložené Generálnemu riaditeľstvu pre energetiku vo forme príloh k správe o podpore používania biopalív alebo iných obnoviteľných palív v doprave.
            
         
               (22)
            
            
               Litovské orgány v súčasnosti predložili Generálnemu riaditeľstvu pre hospodársku súťaž kópie správ, ktoré predložili za roky 2005, 2006, 2007, 2008, 2009 a 2010. Tieto správy obsahovali podrobné informácie o výrobných nákladoch a predajných cenách biopalív. Okrem toho bola v týchto správach uvedená aj cena rôznych palivových zmesí.
            
         
               (23)
            
            
               Komisia v rámci vyšetrovania bola schopná posúdiť, že litovské orgány splnili bod 34 rozhodnutia N44/2005 a predložili Komisii nevyhnutné výročné správy o predmetnej schéme.
            
         
               (24)
            
            
               Litovské orgány ozrejmili, že počas obdobia uplatňovania predmetnej schémy nedošlo k žiadnej výrobe biopalív z čistého rastlinného oleja.
            
         
               (25)
            
            
               Komisia bola v rámci vyšetrovania schopná dospieť k záveru, že počas obdobia uplatňovania predmetnej schémy nedošlo k žiadnej výrobe biopalív z čistého rastlinného oleja, a preto nebolo nutné v tejto súvislosti poskytnúť Komisii informácie v rámci predkladaných správ.
            
         
               (26)
            
            
               Komisia na základe posúdenia všetkých informácií, ktoré poskytla Litovská republika v súvislosti s výrobnými nákladmi biopalív a predajnými cenami palív za roky 2009 a 2010 súhlasí s tým, že na súhrnnom základe v rokoch 2009 ani 2010 nedošlo k nadmernej kompenzácii.
            
         V.   ZÁVER
   
   
               (27)
            
            
               Komisia dospela k záveru, že Litva správne a v súlade s rozhodnutím Komisie o jej schválení vykonala schému pomoci N44/2005.
            
         PRIJALA TOTO ROZHODNUTIE:
   Článok 1
   Schéma štátnej pomoci N44/2005, ktorú vykonala Litva, je zlučiteľná s vnútorným trhom v zmysle článku 107 ods. 3 písm. c) Zmluvy o fungovaní Európskej únie a bola správne vykonaná, v súlade s rozhodnutím Komisie K (2005) 2957C z 27. júla 2005.
   Článok 2
   Toto rozhodnutie je určené Litovskej republike.
   
      V Bruseli 11. júna 2014
      
         
            Za Komisiu
         
         Joaquín ALMUNIA
         
            podpredseda
         
      
   
   
      (1)  Ú. v. EÚ C 323, 8.11.2013, s. 74.
   
      (2)  Ú. v. EÚ L 123, 17.5.2003, s. 42.
   
      (3)  Obchodné tajomstvo.
   
   
      (4)  Použitý výmenný kurz: LTL 3,4528 = EUR 1.
   
      (5)  Energetická hodnota bionafty v porovnaní s minerálnym palivom (naftou) je nižšia: bolo vypočítané, že na výrobu rovnakej jednotky energie je potrebné o 15 % viac bionafty ako nafty.
   
      (6)  Bez DPH.
   
      (7)  Energetická hodnota bioetanolu v porovnaní s minerálnym palivom (benzínom) je nižšia: bolo vypočítané, že na výrobu rovnakej jednotky energie je potrebné o 60 % viac bioetanolu ako benzínu.
   
      (8)  Bez DPH.
   
      (9)  Ú. v. ES C 37, 3.2.2001, s. 3.